Fund Flow ไหลออกต่อ SET บ่าย Sideway
SET เช้านี้ดีดตัวขึ้นก่อนจะอ่อนตัวลงมา เนื่องจากยังมีปัจจัยทั้งในประเทศและต่างประเทศกดดันอยู่ อีกทั้ง Fund Flow ยังไหลออกต่อเนื่อง ส่งผลให้นักวิเคราะห์อาจปรับลดประมาณการกำไรของกลุ่มแบงก์ และพลังงาน บ่ายนี้คาดตลาดแกว่งตัว Sideway โดยแนวรับ 1,330 จุด ส่วนแนวต้าน 1,360 จุด
30 ก.ย. 2558

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า (30 ก.ย.) ปรับตัวขึ้นแรงก่อนจะอ่อนตัวลงมา เนื่องจากยังมีปัจจัยทั้งในประเทศและต่างประเทศกดดันอยู่ อีกทั้ง Fund Flow ยังไหลออกต่อเนื่อง ส่งผลให้นักวิเคราะห์อาจปรับลดประมาณการกำไรของกลุ่มแบงก์ และพลังงาน
นักวิเคราะห์คาดช่วงบ่าย ตลาดหุ้นไทยจะแกว่งตัว Sideway แนะนำกลยุทธ์การลงทุนให้ชะลอการลงทุนต่อไป โดยแนวรับ 1,330 จุด ส่วนแนวต้าน 1,360 จุด
 
นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนีตี้ เปิดเผยถึงตลาดหุ้นไทยเช้านี้ปรับตัวขึ้นไปมาก ก่อนจะอ่อนตัวลงมา เนื่องจากปัจจุบันยังมีปัจจัยทั้งในประเทศและต่างประเทศที่คอยกดดันอยู่ โดยในช่วงที่ผ่านมา Fund Flow ยังไหลออกอย่างต่อเนื่อง และมีโอกาสสูงที่นักวิเคราะห์จะต้องปรับลดประมาณการกำไรของ กลุ่มธนาคาร และกลุ่มพลังงาน
ขณะเดียวกันยังมีปัจจัยเสี่ยงรออยู่โดยเฉพาะตัวเลขภาคการผลิตอย่างเป็นทางการของจีน ที่จะออกมาในวันพรุ่งนี้ (1 ต.ค.) หากออกมาแย่กว่าคาดอาจจะเป็นสัญญาณให้ดัชนีปรับตัวลดลงต่อ
แนวโน้มการลงทุนบ่ายนี้ คาดดัชนีตลาดหุ้นไทยแกว่งตัว Sideway แนะนำกลยุทธ์การลงทุนให้ชะลอการลงทุนต่อไป พร้อมให้แนวรับ 1,330 จุด ส่วนแนวต้าน 1,360 จุด
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
JWD มูลค่าการซื้อขาย 1,323.60 ล้านบาท ปิดที่ 15.90 บาท ไม่เปลี่ยนแปลง
KBANK มูลค่าการซื้อขาย 1,313.77 ล้านบาท ปิดที่ 172.50 บาท ลดลง 2.50 บาท
JAS มูลค่าการซื้อขาย 1,101.60 ล้านบาท ปิดที่ 5.50 บาท ลดลง 0.05 บาท
TIPCO มูลค่าการซื้อขาย 711.20 ล้านบาท ปิดที่ 15.10 บาท เพิ่มขึ้น 0.80 บาท
TRUE มูลค่าการซื้อขาย 616.44 ล้านบาท ปิดที่ 9.70 บาท เพิ่มขึ้น 0.15 บาท
 
ที่มา: สำนักข่าวอินโฟเควสท์